หุ้นไทยปิดลบ 15.58%
ดัชนีหลักทรัพย์ไทยวันนี้เคลื่อนไหวในแดนลบตลอดทั้งวัน ก่อนปิดตลาดติดลบ 15.58 จุด
26 ต.ค. 2555

ดัชนีหลักทรัพย์ไทยวันนี้เคลื่อนไหวในแดนลบตลอดทั้งวันทิศทางเดียวกับเอเชีย ก่อนปิดตลาดติดลบ 15.58 จุด
ภาวะการลงทุนในตลาดหลักทรัพย์ไทย วันที่ 26 ต.ค. 55 หุ้นปิดตลาดที่ระดับ 1,281.81 จุด ลดลง 15.58 จุด หรือ -1.20% มูลค่าการซื้อขาย 33,729.10 ล้านบาท โดยดัชนีปรับขึ้นแตะระดับสูงสุดของวันที่ 1,294.67 จุด และลดลงต่ำสุด 1,271.33 จุด
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
BBL มูลค่า 2,220.76 ล้านบาท ปิดที่ 175.00 บาท  -1.00 บาท หรือ -0.57%
ADVANC มูลค่า 1,475.18 ล้านบาท ปิดที่ 198.00 บาท  -5.00 บาท หรือ -2.46%
CPF มูลค่า 1,046.27 ล้านบาท ปิดที่ 35.00 บาท -0.75 บาท หรือ -2.10%
PTT มูลค่า 1,042.75 ล้านบาท ปิดที่ 313.00 บาท  ไม่เปลี่ยนแปลง
ITD มูลค่า 960.96 ล้านบาท  ปิดที่ 4.00 บาท +0.08 บาท หรือ +2.04%
นักวิเคราะห์บริษัทหลักทรัพย์เอเซีย พลัส วิเคราะห์ว่า ดัชนีลดลงอย่างหนักตามตลาดหุ้นเอเชียที่ดิ่งลงถ้วนหน้า เนื่องจากผลประกอบการของบริษัทยักษ์ใหญ่ของจีนน่าผิดหวัง ทำให้เกิดแรงขายเมื่อรับรู้ข้อมูล
อย่างไรก็ตามสัปดาห์หน้าให้ดูแนวรับสำคัญที่ 1,280 จุด หากหลุดแนวรับนี้จะเกิดแรงขายไปบริเวณแนวรับสำคัญ 1,244 จุด 
ดังนั้นจึงแนะนำให้เลือกซื้อหุ้นรายตัวที่ได้รับผลดีจากการลดดอกเบี้ย อย่างหุ้นอสังหาริมทรัพย์ บริษัทไรมอนแลนด์(RML) ITD บริษัทอิออนธนสินทรัพย์(ไทยแลนด์)(AEONTs)บริษัทกรุ๊ปลีส(GL)บริษัทฐิติกร(TK) และบริษัทเอเซียเสริมกิจลิสซิ่ง(ASK)